Miss World 1974

Ang **Miss World 1974** ay ang ika-24 na edisyon ng Miss World pageant, na ginanap sa Royal Albert Hall sa Londres, Reyno Unido noong 22 Nobyembre 1974.

Pagkatapos ng kompetisyon, kinoronahan ni Julia Morley si Helen Morgan ng Reyno Unido bilang Miss World 1974. Ito ang unang inang nagwagi at ang ikaapat na tagumpay ng Reyno Unido sa kasaysayan ng kompetisyon. Nagtapos bilang first runner-up si Anneline Kriel ng Timog Aprika, habang nagtapos bilang second runner-up si Lea Klein ng Israel.

Bagama't alam ng mga *pageant organizer* na si Morgan ay isang nag-iisang ina at may anak nang siya ay nagwagi bilang Miss Wales, bumitiw sa titulo si Morgan apat na araw matapos ang kompetisyon dahil sa matinding interes ng *media* na nagkaroon ng negatibong epekto sa kanya. Siya ay pinalitan ng kanyang *first runner-up* na si Anneline Kriel. Ito ang pangalawang beses na nagwagi ang Timog Aprika sa kompetisyon.

Limampu't-pitong kandidata mula sa limampu't-anim na bansa at teritoryo ang kumalahok sa kompetisyong ito. Pinangunahan nina Michael Aspel at David Vine ang kompetisyon.

## Kasaysayan 
thumb|250x250px|Royal Albert Hall, ang lokasyon ng Miss World 1974

### Pagpili ng mga kalahok 
Limampu't-pitong kandidata mula sa limampu't-anim na bansa at teritoryo ay napili upang lumahok sa kompetisyon. Limang kandidata ang nailuklok upang kumatawan sa kanilang mga bansa/teritoryo matapos maging runner-up sa kanilang pambansang kompetisyon, o napili sa isang *casting process,* at isang kandidata ang nailuklok matapos bumitiw ang orihinal na kalahok.

#### Mga pagpalit 
Dapat sanang lalahok ang *first runner-up* ng Miss Mexico 1974 na si Rebeca Pico Zazueta sa edisyong ito. Gayunpaman, hindi ito lumahok dahil sa hindi isiniwalat na dahilan, at siya ay pinalitan ni Miss Mexico 1974 Guadalupe Elorriaga bilang kinatawan ng Mehiko sa Miss World.

#### Mga unang pagsali, pagbalik, at pag-urong 
Lumahok sa unang pagkakataon ang mga bansang Barbados, Guernsey, Jersey, at Sambia. Bumalik sa edisyong ito ang mga bansang Madagaskar na huling sumali noong 1961, Dinamarka na huling sumali noong 1970, Nikaragwa na huling sumali noong 1971, at Alemanya, Ekwador, Indiya, at Kosta Rika na huling sumali noong 1972.

Hindi sumali ang mga bansang Luksemburgo, Lupangyelo, Mawrisyo, Peru, Portugal, Seykelas, Tsipre, at Turkiya sa edisyong ito. Hindi nakasali si Valgerdur Hjartarsdóttir ng Lupangyelo, Nirmala Sohun ng Mawrisyo, at Hale Soygazi ng Turkiya dahil sa hindi isiniwalat na dahilan. Hindi sumali si Alice Vieira ng Portugal bunsod ng rebolusyon na naganap sa Portugal noong Abril 1974. Hindi sumali si Christiana Agathaggelou ng Tsipre bunsod ng krisis ng paglusob ng Turkiya sa nasabing bansa. Hindi sumali ang mga bansang Lupangyelo, Peru, at Seykelas sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

## Mga resulta 
### Mga pagkakalagay 
## Kompetisyon 
### Pormat 
Tulad noong 1961, labinlimang *semi-finalist* ang napili sa pamamagitan ng paunang kompetisyon na ginanap sa araw ng pinal na kompetisyon na binubuo ng *swimsuit* at *evening gown competition*. Lumahok sa *swimsuit competition* at *evening gown competition* ang labinlimang mga *semi-finalist*, at kalaunan ay napili ang pitong pinalista na sumabak sa *final interview.*

### Komite sa pagpili 
* Shirley Bassey – Ingles na mang-aawit
* Alexandra Bastedo – Ingles na aktres
* John Conteh – Ingles na boksingero
* Anita Harris – Ingles na aktres at mang-aawit
* David Hemery – Ingles na *Olympic medalist* para sa Palarong Olimpiko sa Tag-init 1968
* Eric Morley – Pangulo ng Mecca at tagapagtatag ng Miss World
* Patrick Mower – Ingles na aktor
* August Scerri – *High Commissioner* ng Malta sa Reyno Unido
* John Spencer-Churchill – ika-sampung Duke ng Marlborough

## Mga kandidata 
Limampu't-pitong kandidata ang lumahok para sa titulo.

##  Mga tala 
## Mga sanggunian 
## Panlabas na kawing 
* Opisyal na website

Kategorya:Miss World